**Pamatlīdzekļi**

**Saskaņā ar Par Latvijas grāmatvedības standartu Nr. 7 "Pamatlīdzekļi" pieņemšanu**

*pamatlīdzekļi* - materiāli aktīvi, kurus uzņēmums tur, lai izmantotu preču ražošanai vai pakalpojumu sniegšanai, iznomāšanai vai administratīvām vajadzībām, un kurus tas plāno izmantot ilgāk nekā vienu gadu, un kuri nav iegādāti pārdošanai (plašāka informācija <http://likumi.lv/doc.php?id=124600> )

**Biedrības/nodibinājumi**

|  |  |
| --- | --- |
| **Ministru kabineta 2006.gada 3.oktobra noteikumi Nr.808** **“Noteikumi par biedrību, nodibinājumu un arodbiedrību gada pārskatiem”** [**http://likumi.lv/doc.php?id=145113**](http://likumi.lv/doc.php?id=145113) | 8. punkts - Bilances aktīvā norāda biedrības, nodibinājuma vai arodbiedrības pirktos, kā arī ziedojumā vai dāvinājumā, mantojumā vai citādā veidā saņemtos ilgtermiņa ieguldījumus un apgrozāmos līdzekļus. Par ilgtermiņa ieguldījumiem uzskata līdzekļus, kas paredzēti ilgstošai lietošanai (ilgāk par vienu gadu) vai ir ieguldīti ilglietojamā īpašumā un to **sākotnējā vērtība ir lielāka par 430 *euro*.** Citi līdzekļi ir apgrozāmie līdzekļi (nosacījums neattiecas ja biedrība/nodibinājums grāmatvedību kārto vienkāršā ieraksta sistēmā). |
| Ja biedrība/nodibinājums grāmatvedību kārto divkāršā ieraksta sistēmā likumdošana nereglamentē sākotnējo vērtību pamatlīdzekļiem. Biedrība to nosaka pati savos grāmatvedības dokumentos | |

**IK, pašnodarbinātās personas, individuālie uzņēmumi, zemnieku un zvejnieku saimniecības, citas fiziskās personas, kas veic saimniecisko darbību.**

|  |  |
| --- | --- |
| **Ministru kabineta 2007.gada 20.marta noteikumi Nr.188 “Kārtība, kādā individuālie komersanti, individuālie uzņēmumi, zemnieku un zvejnieku saimniecības, citas fiziskās personas, kas veic saimniecisko darbību, kārto grāmatvedību vienkāršā ieraksta sistēmā”** [**http://likumi.lv/doc.php?id=154840**](http://likumi.lv/doc.php?id=154840) | 22.punkts- Par pamatlīdzekļiem uzskata nekustamas mantas uzskaites vienības (piemēram, zemesgabals, ēka, būve, ilggadīgie stādījumi) un kustamas mantas uzskaites vienības, kuru **derīgās lietošanas laiks ir ilgāks par gadu un sākotnējā vērtība lielāka par** **430 *euro***  (piemēram, iekārta vai tās aprīkojums, tehnika, mašīna vai inventārs, transportlīdzeklis, dators, kopētājs). |
| Savukārt, ja IK, pašnodarbinātās personas, individuālie uzņēmumi, zemnieku un zvejnieku saimniecības, citas fiziskās personas, kas veic saimniecisko darbību un grāmatvedību kārto divkāršā ieraksta sistēmā tad saskaņā ar **likumu “Par iedzīvotāju ienākumu nodokli”** 11. pantu no saimnieciskās darbības gūtā apliekamā ienākuma noteikšana:  3. Izdevumos, ja tie saistīti ar taksācijas gada ienākuma gūšanu no saimnieciskās darbības, tiek ieskaitīti:  1) izdevumi par iegādātām izejvielām, materiāliem, pusfabrikātiem, izstrādājumiem, par inventāru, **kura vērtība nepārsniedz 427 *euro***, par precēm, kurināmo un enerģiju;  2) izdevumi, kas saistīti ar algotā darbaspēka izmantošanu likumdošanas aktos atļautajos gadījumos;  3) komandējumu, reklāmas, kancelejas, pasta, telegrāfa, teleksa, telefaksa, mārketinga un mākslas darbu taksācijas izdevumi;  4) pamatlīdzekļu nolietojums, ko aprēķina saskaņā ar šā likuma 11.5 pantu un likuma "Par uzņēmumu ienākuma nodokli" 13.pantu;  5) izdevumi, kas saistīti ar pamatlīdzekļu kārtējo remontu; | |

**Likums par grāmatvedību**

**9. pants.** Grāmatvedības reģistri kārtojami divkāršā ieraksta sistēmā.

Šā panta noteikumi neattiecas uz:

1) individuālajiem komersantiem, individuālajiem uzņēmumiem, zemnieku un zvejnieku saimniecībām, kuru apgrozījums (ieņēmumi) no saimnieciskajiem darījumiem iepriekšējā pārskata gadā nepārsniedz 300 000 *euro*, citām fiziskajām personām, kas veic saimniecisko darbību. Minētās personas var kārtot grāmatvedību vienkāršā ieraksta sistēmā Ministru kabineta noteiktajā kārtībā;

2) biedrībām, nodibinājumiem, arodbiedrībām un reliģiskajām organizācijām, kuru apgrozījums (ieņēmumi) no saimnieciskajiem darījumiem gan kārtējā, gan iepriekšējā pārskata gadā nepārsniedz 40 000 *euro*. Tās var kārtot grāmatvedību vienkāršā ieraksta sistēmā.

**Pašvaldības**

|  |  |
| --- | --- |
| **Ministru kabineta 2009.gada 15.decembra noteikumi Nr.1486 “Kārtība, kādā budžeta iestādes kārto grāmatvedības uzskaiti** [**http://likumi.lv/doc.php?id=202636**](http://likumi.lv/doc.php?id=202636) | **Pamatlīdzekļi** ir budžeta iestādes materiāli lietiskie aktīvi, kas paredzēti budžeta iestādes funkciju nodrošināšanai vai administratīviem nolūkiem, pakalpojumu sniegšanai, preču ražošanai vai piegādei, iznomāšanai citiem, un to paredzētais **lietošanas laiks ir ilgāks par vienu gadu** |
| **Ministru kabineta 2005.gada 27.decembra noteikumi Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām** [**http://likumi.lv/doc.php?id=124833**](http://likumi.lv/doc.php?id=124833) | **Budžetu izdevumu klasifikācija atbilstoši ekonomiskajām kategorijām:**  **Kodā 2312 uzskaita**  Iestādes darbības nodrošināšanai nepieciešamā inventāra un to priekšmetu, kuru kalpošanas laiks **ir mazāks par vienu gadu**, neatkarīgi no to vērtības, kā arī kuru vērtība ir līdz **213 *euro*** par vienību, ieskaitot ar pirkuma piegādi saistītos izdevumus, neatkarīgi no to kalpošanas ilguma, iegādes un norakstīšanas izdevumus |

**Juridiskas personas**

|  |  |
| --- | --- |
| **2005.gada 21.decembra** **Par Latvijas grāmatvedības standarta Nr. 7 "Pamatlīdzekļi" pieņemšanu** [**http://likumi.lv/doc.php?id=124600**](http://likumi.lv/doc.php?id=124600) | **6.1. pamatlīdzekļi -** materiāli aktīvi, kurus uzņēmums tur, lai izmantotu preču ražošanai vai pakalpojumu sniegšanai, iznomāšanai vai administratīvām vajadzībām, un kurus tas plāno **izmantot ilgāk nekā vienu gadu,** un kuri nav iegādāti pārdošanai; |
| Juridiskas personas grāmatvedību kārto divkāršā ieraksta sistēmā. Likumdošana nereglamentē sākotnējo vērtību pamatlīdzekļiem. Uzņēmums pats nosaka summu, no kuras konkrētā lieta/prece tiks uzskatīta par pamatlīdzekli (piemēram- ir sākot ar EUR 500). | |